Р Е П У Б Л И К А С Р Б И Ј А

НАРОДНА СКУПШТИНА

01 Број 06-2/49-24

10. мај 2024. године

Б е о г р а д

**З А П И С Н И К**

**ДРУГЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2024. ГОДИНИ,**

**ОДРЖАНЕ 10. МАЈА 2024. ГОДИНЕ**

Седница је почела у 14 часова и 10 минута.

Седници је председавала Ана Брнабић, председник Народне скупштине Републике Србије.

Председник је, на основу службене евиденције о присутности народних посланика, констатовала да седници присуствује 116 народних посланика, а применом електронског система за гласање утврђено је да је у сали присутно 186 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председник је обавестила да су спречени да седници присуствују народни посланици Владимир Пајић и Слободан Петровић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Александров, Иван Антић, др Живан Бајић, Радомир Бојовић, Милош Гњидић, Тијана Давидовац, проф. др Зоран Драгишић, Драган Ђилас, Ана Ивановић,Јадранка Јовановић, др Милош Јовановић, др Богдана Кољевић Грифит,Ана Крстић,Селма Кучевић,Синиша Љепојевић, Драган Д. Марковић, мр Светлана Милијић, Војислав Михаиловић, Бранимир Несторовић, Драган Николић, Јелена Павловић, проф. др Балинт Пастор, Славица Радовановић, Никола Радосављевић, Жељко Ребрача, Маријан Ристичевић, Ненад Ристовић, Живота Старчевић, Наталија Стојменовић, Јожеф Тобиаш, мр Ненад Томашевић, Јелена Богдановић и Младен Грујић.

Председник је, сагласно члану 86. став 2. и члану 87. став 2. Пословника Народне скупштине, обавестила да је седница сазвана у року краћем од рока утврђеног у члану 86. став 1. Пословника Народне скупштине и, изузетно за петак, дакле мимо дана утврђених у члану 87. став 1. Пословника Народне скупштине, због потребе да Народна скупштина што пре размотри предлоге аката из предложеног дневног реда.

Затим је Народна скупштина прешла на утврђивање дневног реда седнице.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог Посланичке групе Драган Марковић Палма – Јединствена Србија да се, **по хитном поступку**, стави на дневни ред Предлог одлуке о измени Одлуке о избору чланова и заменика чланова одбора Народне скупштине Републике Србије, који је поднела Народној скупштини 24. априла 2024. године (од 195 присутних народних посланика, 160 је гласалo за, а 35 није гласало), предлог Посланичке групеАЛЕКСАНДАР ВУЧИЋ – Србија не сме да стане да се, **по хитном поступку**, стави на дневни редПредлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 8. маја 2024. године (од 195 присутних народних посланика, 160 је гласало за, један се уздржао, а 34 нису гласала), предлог председника Народне скупштине да се, **по хитном поступку**, стави на дневни редПредлог одлуке о изменама Одлуке о саставу Парламентарног одбора за стабилизацију и придруживање, који је поднела Народној скупштини 8. маја 2024. године (од 195 присутних народних посланика, 149 је гласало за, а 46 није гласало), предлог председника Народне скупштине да се, **по хитном поступку**, стави на дневни редПредлог одлуке о изменaма Одлуке о саставу сталних делегација Народне скупштине Републике Србије у међународним парламентарним институцијама,који је поднела Народној скупштини 8. маја 2024. године (од 196 присутних народних посланика, 148 је гласало за, један се уздржао, а 47 није гласало) и предлог 37 народних посланика у Народној скупштини Републике Србије да се, **по хитном поступку**, стави на дневни ред Предлог закона о допунама Закона о јединственом бирачком списку, који су поднели Народној скупштини 9. маја 2024. године (од 196 присутних народних посланика, 166 је гласало за, четири против, а 26 није гласало).

Изјашњавајући се о предлозима за стављање на дневни ред аката по хитном поступку, Народна скупштина није прихватила предлог Одбора за административно -буџетска и мандатно-имунитетска питања Народне скупштине да се, **по хитном поступку**, стави на дневни ред **Предлог одлуке о изменама Одлуке о организацији и раду Службе Народне скупштине,** који је поднео Народној скупштини 9. маја 2024. године (од 196 присутних народних посланика, 16 је гласало за, два су се уздржала, а 178 није гласало) и предлог Посланичке групе Народни покрет Србије – Ново лице Србије да се, **по хитном поступку**, стави на дневни ред Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Народној скупштини 9. маја 2024. године (од 196 присутних народних посланика, 32 су гласала за, а 164 нису гласала).

Народна скупштина је, већином гласова (од 198 присутних народних посланика, 161 је гласао за, а 37 није гласало), прихватила предлог народног посланика Ане Брнабић да се обави

**заједнички начелни и јединствени претрес o:**

**-** **Предлогу закона о допунама Закона о јединственом бирачком списку**, који је поднело 37 народних посланика у Народној скупштини Републике Србије (број 013-1242/24 од 9. маја 2024. године)

**- Предлогу одлуке о измени Одлуке о избору чланова и заменика чланова одбора Народне скупштине Републике Србије**, који је поднела Посланичка група Драган Марковић Палма - Јединствена Србија (број 02-824/24-6 од 24. априла 2024. године)

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група АЛЕКСАНДАР ВУЧИЋ – Србија не сме да стане (број 02-824/24-8 од 8. маја 2024. године)

**- Предлогу одлуке о изменама Одлуке о саставу Парламентарног одбора за стабилизацију и придруживање**, који је поднела председник Народне скупштине (број 02-821/24-1 од 8. маја 2024. године) и

**-** **Предлогу одлуке о изменaма Одлуке о саставу сталних делегација Народне скупштине Републике Србије у међународним парламентарним институцијама**, који је поднела председник Народне скупштине (број 02-822/24-1 од 8. маја 2024. године)

Народна скупштина је, већином гласова (од 198 присутних народних посланика, 165 је гласало за, а 33 нису гласала), прихватила предлог народног посланика Ане Брнабић да се претрес у појединостима о предлогу закона из тачке 1. предложеног дневног реда, обави одмах по завршетку начелног претреса тог Предлога закона.

Народна скупштина је, већином гласова (од 199 присутних народних посланика, 164 су гласала за, а 35 није гласало), утврдила дневни ред Друге седнице Првог редовног заседања Народне скупштине Републике Србије у 2024. години, у целини.

**Тако утврђени дневни ред је следећи:**

1. **Предлог закона о допунама Закона о јединственом бирачком списку**, који је поднело 37 народних посланика у Народној скупштини Републике Србије (број 013-1242/24 од 9. маја 2024. године)
2. **Предлог одлуке о измени Одлуке о избору чланова и заменика чланова одбора Народне скупштине Републике Србије**, који је поднела Посланичка група Драган Марковић Палма - Јединствена Србија (број 02-824/24-6 од 24. априла 2024. године)
3. **Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група АЛЕКСАНДАР ВУЧИЋ – Србија не сме да стане (број 02-824/24-8 од 8. маја 2024. године)
4. **Предлог одлуке о изменама Одлуке о саставу Парламентарног одбора за стабилизацију и придруживање**, који је поднела председник Народне скупштине (број 02-821/24-1 од 8. маја 2024. године)
5. **Предлог одлуке о изменaма Одлуке о саставу сталних делегација Народне скупштине Републике Србије у међународним парламентарним институцијама**, који је поднела председник Народне скупштине (број 02-822/24-1 од 8. маја 2024. године)

\*

\* \*

Народна скупштина је, сагласно чл. 132. и 133. Закона о избору народних посланика, на предлог Одбора за административно-буџетска и мандатно-имунитетска питања, констатовала да је престао мандат, пре истека времена на које је изабрана, народном посланику Сандри Божић, даном подношења оставке.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\* \*

\*

Затим је народни посланик проф. др Александра Павловић Марковић, којој је на Првој посебној седници Народне скупштине Републике Србије у Четрнаестом сазиву констатовано потврђивање мандата народног посланика положила заклетву пред Народном скупштином.

\* \*

\*

Затим је Народна скупштина прешла на рад по утврђеном дневном реду, односно на **заједнички начелни и јединствени претрес o предлозима аката из тачака од 1. до 5. дневног реда.**

Председник је, сагласно чл. 157. став 1. и 192. став 3, а сходно члану 157. став 2. Пословника Народне скупштине, отворила заједнички начелни и јединствени претрес о:

**-** **Предлогу закона о допунама Закона о јединственом бирачком списку**, који је поднело 37 народних посланика у Народној скупштини Републике Србије,

**- Предлогу одлуке о измени Одлуке о избору чланова и заменика чланова одбора Народне скупштине Републике Србије**, који је поднела Посланичка група Драган Марковић Палма - Јединствена Србија,

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група АЛЕКСАНДАР ВУЧИЋ – Србија не сме да стане,

**- Предлогу одлуке о изменама Одлуке о саставу Парламентарног одбора за стабилизацију и придруживање**, који је поднела председник Народне скупштине и

**-** **Предлогу одлуке о изменaма Одлуке о саставу сталних делегација Народне скупштине Републике Србије у међународним парламентарним институцијама**, који је поднела председник Народне скупштине.

У заједничком начелном и јединственом претресу о предлозима аката учествовали су народни посланици: др Зоран Лутовац, представник предлагача (поводом 1. тачке дневног реда), Радомир Лазовић, председник Посланичке групе ЗЕЛЕНО - ЛЕВИ ФРОНТ – НЕ ДАВИМО БЕОГРАД, Данијела Несторовић, заменик председника Посланичке групе Еколошки устанак, Бранко Павловић, председник Посланичке групе Ми – глас из народа (после чијег излагања је председник, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Бранимир Јовановић, председник Посланичке групе Социјалдемократска партија Србије, др Тијана Перић Дилигенски, представник Посланичке групе СРБИЈА ЦЕНТАР – СРЦЕ (којој је председник изрекла меру опомене), Ристо Костов, представник Посланичке групе ПУПС – Солидарност и правда, Предраг Марсенић, представник Посланичке групе НОВИ ДСС – ПОКС (НАДА) (након чега је на повреду члана 107. Пословника указао народни посланик Душан Радосављевић, а председник је дала објашњење), др Ана Јаковљевић, представник Посланичке групе Народни покрет Србије – Ново лице Србије, Мариника Тепић, председник Посланичке групе Странка слободе и правде, Ђорђе Комленски, председник Посланичке групе ПС – НСС – УСС – РС (после чега су се за реч, по Пословнику, јавили народни посланици Александар Јовановић – указао на повреду члана 106. Пословника, а председник је дала објашњење и Радомир Лазовић – указао на повреду члана 108. Пословника, а председник је дала објашњење), Марија Јевђић, представник Посланичке групе Драган Марковић Палма – Јединствена Србија, Снежана Пауновић, председник Посланичке групе ИВИЦА ДАЧИЋ – Социјалистичка партија Србије (СПС), Миленко Јованов, председник Посланичке групе АЛЕКСАНДАР ВУЧИЋ – Србија не сме да стане, Ахмедин Шкријељ, Стефан Јањић, Дејан Шулкић, Борко Стефановић, др Татјана Марковић Топаловић, Татјана Пашић, Бранко Миљуш, Слађана Радисављевић, Мила Поповић, Александар Јовановић, председник Посланичке групе Еколошки устанак, Радомир Лазовић, председник Посланичке групе ЗЕЛЕНО - ЛЕВИ ФРОНТ – НЕ ДАВИМО БЕОГРАД, као и представник предлагача др Зоран Лутовац.

Након тога, председник је закључила заједнички начелни и јединствени претрес о предлозима аката из тачака од 1. до 5. дневног реда.

Затим је Народна скупштина прешла на претрес у појединостима о **1. тачки дневног реда – ПРЕДЛОГУ ЗАКОНА О ДОПУНАМА ЗАКОНА О ЈЕДИНСТВЕНОМ БИРАЧКОМ СПИСКУ.**

Председник Народне скупштине је, сагласно члану 157. став 7. Пословника, oтворила претрес Предлога закона у појединостима.

У претресу о Амандману на члан 1. који су заједно поднели народни посланици мр Здравко Понош, Стефан Јањић, др Тијана Перић Дилигенски, проф. др Драган Делић, проф. др Слободан Цвејић, др Татјана Марковић - Топаловић, Слободан Илић, Слободан Петровић и Верица Милановић, учествовала је народни посланик Верица Милановић.

У претресу о Амандману на члан 2. који су заједно поднели народни посланици мр Здравко Понош, Стефан Јањић, др Тијана Перић Дилигенски, проф. др Драган Делић, проф. др Слободан Цвејић, др Татјана Марковић - Топаловић, Слободан Илић, Слободан Петровић и Верица Милановић, учествовали су народни посланици Верица Милановић, Јелена Милошевић (народни посланик Радомир Лазовић је указао на повреду члана 100. Пословника) и Борко Стефановић.

Затим је председник закључила претрес Предлога закона у појединостима и обавестила народне посланике да ће Народна скупштина у Дану за гласање одлучивати о Предлогу закона.

Председник је, сагласно члану 87. став 5. Пословника Народне скупштине, одредила петак, 10. мај 2024. године, са почетком у 18 часова и 30 минута, као Дан за гласање о тачкама дневног реда Друге седнице Првог редовног заседања Народне скупштине Републике Србије у 2024. години.

После паузе, седница је настављена у 18 часова и 35 минута.

Применом електронског система за гласање утврђено је да је у сали присутно 156 народних посланика, односно да је присутна већина од укупног броја народних посланика и да постоје услови за одлучивање, у смислу члана 88. став 5. Пословника Народне скупштине.

Затим је Народна скупштина прешла на одлучивање о **1. тачки дневног реда - ПРЕДЛОГУ ЗАКОНА О ДОПУНАМА ЗАКОНА О ЈЕДИНСТВЕНОМ БИРАЧКОМ СПИСКУ.**

Народна скупштина је, већином гласова (од 162 присутнa народнa посланика, 153 су гласала за, четири против, а пет није гласало), прихватила Предлог закона, у начелу.

Народна скупштина није прихватила амандмане народних посланика: мр Здравка Поноша, Стефана Јањића, др Тијане Перић Дилигенски, проф. др Драгана Делића, проф. др Слободана Цвејића, др Татјане Марковић - Топаловић, Слободана Илића, Слободана Петровића и Верице Милановић на члан 1. (од 162 присутнa народнa посланика, 32 су гласала за, а 130 није гласало) и на члан 2. (од 161 присутног народног посланика, један је гласао за, а 160 није гласало) и Маринике Тепић, Драгана Ђиласа, Горана Петровића, Пеђе Митровића, Борка Стефановића, Јелене Милошевић, Ирене Живковић, Јелене Спирић, Жељка Веселиновића, Соње Пернат, Душана Никезића, Далибора Јекића, Бранка Миљуша, Миле Поповић, Татјане Пашић и Ђорђа Ђорђића на члан 2. (од 161 присутног народног посланика, један је гласао против, а 160 није гласало) и на члан 3. (од 161 присутног народног посланика, два су се уздржала, а 159 није гласало).

Народна скупштина је посебно одлучила да постоји општи интерес за повратно дејство одредбе члана 2. Предлога закона (од 161 присутног народног посланика, 153 су гласала за, а осам није гласало).

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 161 присутног народног посланика, 154 су гласала за, а седам није гласало).

Народна скупштина је, већином гласова (од 161 присутног народног посланика, 153 су гласала за, а осам против), усвојила Предлог закона о допунама Закона о јединственом бирачком списку, у целини.

**2. тачка дневног реда - ПРЕДЛОГ ОДЛУКЕ О ИЗМЕНИ ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је већином гласова свих народних посланика (од 161 присутног народног посланика, 131 је гласао за, четири против, два су се уздржала, а 24 нису гласала), усвојила Предлог одлуке о измени Одлуке о избору чланова и заменика чланова одбора Народне скупштине Републике Србије, који је поднела Посланичка група Драган Марковић Палма - Јединствена Србија, у целини.

**3. тачка дневног реда - ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је већином гласова свих народних посланика (од 159 присутних народних посланика, 133 су гласала за, а 26 није гласало), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група АЛЕКСАНДАР ВУЧИЋ – Србија не сме да стане, у целини.

**4. тачка дневног реда - ПРЕДЛОГ ОДЛУКЕ О ИЗМЕНАМА ОДЛУКЕ О САСТАВУ ПАРЛАМЕНТАРНОГ ОДБОРА ЗА СТАБИЛИЗАЦИЈУ И ПРИДРУЖИВАЊЕ**

Народна скупштина је већином гласова свих народних посланика (од 159 присутних народних посланика, 134 су гласала за, а 25 није гласало), усвојила Предлог одлуке о изменама Одлуке о саставу Парламентарног одбора за стабилизацију и придруживање, у целини.

**5. тачка дневног реда - ПРЕДЛОГ ОДЛУКЕ О ИЗМЕНAМА ОДЛУКЕ О САСТАВУ СТАЛНИХ ДЕЛЕГАЦИЈА НАРОДНЕ СКУПШТИНЕ РЕПУБЛИКЕ СРБИЈЕ У МЕЂУНАРОДНИМ ПАРЛАМЕНТАРНИМ ИНСТИТУЦИЈАМА**

Народна скупштина је већином гласова свих народних посланика (од 159 присутних народних посланика, 134 су гласала за, а 25 није гласало), усвојила Предлог одлуке о изменaма Одлуке о саставу сталних делегација Народне скупштине Републике Србије у међународним парламентарним институцијама, у целини.

Пошто је Народна скупштина обавила разматрање свих тачака дневног реда ове седнице и одлучивање о њима, председник Народне скупштине је, сагласно члану 102. Пословника, закључила Другу седницу Првог редовног заседања Народне скупштине Републике Србије у 2024. години.

Седница је закључена у 18 часова и 50 минута.

|  |  |  |
| --- | --- | --- |
| ГЕНЕРАЛНИ СЕКРЕТАР  Срђан Смиљанић |  | ПРЕДСЕДНИК  Ана Брнабић |